— Стаць настаўніцай пачатковых класаў мне, мабыць, было наканавана лёсам, — расказвае Аксана Васільеўна. — У свой час у школе ў нас праходзілі дні самакіравання. І нам, старшакласнікам, прапаноўвалі праводзіць урокі ў малодшых класах. Мне вельмі падабалася ўзаемадзейнічаць з дзецьмі. Гэта і паўплывала на выбар прафесіі. А чаму менавіта пачатковыя класы? Мабыць, ні адзін прадмет са старшай школы мяне не ўразіў і не зацікавіў так, як усё тое, што выкладае настаўнік у пачатковых класах. Мне падалося гэта блізкім і простым. Спачатку я скончыла педагагічнае вучылішча, а потым педагагічны інстытут імя А.М.Горкага. І вось больш за трыццаць гадоў працую з пачаткоўцамі.